Joan Muñoz: "Hem passat del Maremàgnum a democratitzar la Cultura"
21 juny 2016

## Joan Muñoz: "Hem passat del Maremàgnum a democratitzar la Cultura"21 juny 2016Última actualització: 14 juliol 2025

![](../gestion/img/joanmunyozhemospasadodelmaremagnum.jpg)  
  

**Com a president de la Junta de Districte de Benipeixcar el regidor ha volgut agrair la col·laboració de tots els col·lectius per realitzar activitats i les aportacions que fan per millorar la qualitat de vida al barri**

El regidor delegat de Cultura i president de la Junta de Districte de Benipeixcar, Joan Muñoz, ha comparegut per fer un balanç d'aquest primer any de legislatura en el seu àmbit d'actuació.

Muñoz ha afirmat que "_he estat buscant adjectius que il·lustraren el canvi que s'ha produït en l'àmbit cultural en aquesta ciutat però finalment m'he decidit per explicar les cartes de presentació de cada govern. Mentre la primera gran activitat del PP va ser el Maremàgnum, aquell desastrós muntatge que va acabar amb ruïna econòmica i d'espectadors, nosaltres recuperem l'exposició itinerant de Caixa Fòrum_".

Referent a això el regidor ha anunciat que aquest any també es comptarà amb la mostra i que en aquesta edició es tractarà d'una mostra de gran format. Durant la roda de premsa també ha desgranat les activitats que s'han anat realitzant durant els últims 12 mesos. En aquest sentit, ha destacat l'èxit de com Marquesa Concerts, Polisònic, Jazz Dijous, Música a l'Ermita, el Festival de guitarra Mestre Salvador Garcia "Panxa Verda", entre altres.

També ha volgut recordar les nits de curtmetratges, la posada en escena de Gandia com a seu de produccions audiovisuals (videoclip de La Raíz, rodatge de 22 Àngels) o l'arribada del Festival Internacional de Curtmetratges, Cortoons, que continuarà a la nostra ciutat ja en forma de concurs.

Muñoz ha fet referència al canvi que s'ha produït en la publicació d'El Full Cultural, amb canvi de format i un contingut obert perquè associacions i col·lectius també puguen difondre les seues activitats.

Finalment, i ja com a president de la Junta de Districte de Benipeixcar, el regidor ha volgut agrair "_a tots els col·lectius i associacions de la barriada el treball que realitzen per mantenir les seues activitats i la més que positiva col·laboració que mantenen amb nosaltres per proposar i fer valdre el treball que realitzem al barri_".

[Twittear](https://twitter.com/share)